GiliGold/VAD_KnessetCorpus huggingface dataset:
עדה וייס: אנחנו מבקשים להוסיף "בתקנה 564(1) לתקנות העיקריות – במקום תקנה 567ב(3) יבוא 578א(א)".
יצחק גורביץ: הנוסח של 578 גורף מידי.
יצחק גורביץ: אם יווצר מצב, למשל, שהרשות מחליטה שרשיון הנהיגה לא יהיה בערבית, לפי מה שמופיע פה אנחנו צריכים לקבל את המצב הזה.
יצחק גורביץ: למעשה, ייכנס לפה נהג פלסטיני והשוטר לא ידע אם יש תוקף או אין תוקף לרשיון.
יצחק גורביץ: כנ"ל יכול לקרות לגבי הרשיונות של הרכב.
אברהם פורז: האם אתה מכיר את סעיף 38 להסכם הביניים?
יצחק גורביץ: כן.
אברהם פורז: ד"ר סגל, האם זה יהיה לגיטימי אם נאמר בתקנה "ובלבד שיש תרגום לאנגלית"?
פרץ סגל: זה מתחייב מתוך ההסכם.
פרץ סגל: ההתחייבות של הרשות הפלסטינית בעניין הזה היא לשמור על הפורמט הקיים.
אברהם פורז: אנחנו נאמר בצורה מפורשת שזה חייב להיות גם באנגלית.
פרץ סגל: זה מה שכתוב בסעיף 38.
אברהם פורז: הם יכולים להעתיק את המודל שלנו.
צבי יוזנט: אתה לא יכול לחייב אותם לעשות את המודל שלנו.
פרץ סגל: המשמעות של הדבר תהיה שאם הוא לא יבוא עם רשיון באנגלית יראו את זה כאילו הרשיון לא בר תוקף.
פרץ סגל: אנחנו לא רוצים שזה יהיה המצב, כי התוצאה תהיה שהוא נוסע בישראל ללא רשיון.
פרץ סגל: לא זאת הכוונה.
פרץ סגל: אם רוצים לקבוע את ההוראות המינהליות על הפלסטינים, צריך לקבוע את זה בהוראה מפורשת שאומרת "רשיונות של פלסטינים לישראל יהיו מותנים בא',ב',ג'".
יצחק גורביץ: אנחנו היינו ממליצים לא לקשור את התקנה הזאת לסוגייה של הסכם הביניים.
יצחק גורביץ: יכול להווצר מצב של אי בהירות משפטית לגבי הסכם הביניים.
יצחק גורביץ: בסופו של דבר אם זה לא תקף אז כל ההוראה לא תהיה תקפה.
יצחק גורביץ: בנוסף צריך לתת סמכות לשר התחבורה להפעיל שיקול דעת בנושא הזה, כי לפי ההוראה הזאת אין סמכות לשר התחבורה לשנות הוראות.
אברהם פורז: רבותי, אני חושב שהפתרון צריך להיות שתושבי האיזור יוכלו לנהוג בישראל בהתאם לכללים שקובע שר התחבורה.
סגל פרץ: יש פה את הכללים.
אברהם פורז: הכללים צריכים להיות כך: א.
אברהם פורז: יש לו רשיון בר תוקף שהוצא על ידי הרשות הפלסטינית.
אברהם פורז: ב.
אברהם פורז: לרשיון יש תרגום לאנגלית או לעברית.
אברהם פורז: זה לא צריך להיות מבוסס על הסכם הביניים אלא כהוראה בפני עצמה.
יצחק גורביץ: אבל גם פה יש בעיה, כי מראש אתה קובע שרשיון בר תוקף יכול לקבל ילד בן 16 ברשות אם אין שם הגבלת גיל.
אברהם פורז: ברשות אין מגבלת גיל?
אברהם פורז: ברשות נותנים רשיון מתחת לגיל 18?
יצחק גורביץ: אני מכיר את הרשות היום, אני לא יודע מה יקרה בעוד מספר חודשים.
יצחק גורביץ: ככלל הם עומדים בסטנדרטים.
יצחק גורביץ: בגלל שהקשרים שלנו איתם מתמעטים, אנחנו לא יכולים לדעת אם הם עוברים את הטסטים כמו שצריך.
אברהם פורז: אנחנו לא נלך, לדעתי, על התנערות מוחלטת מההסכם שנחתם.
אברהם פורז: אני מציע שהתקנה תהיה שתושב זה וזה, שיש לו רשיון זה וזה מטעם הרשות הפלסטינית יהיה רשאי..
צבי יוזנט: יראו אותו כבעל רשיון נהיגה זר.
אברהם פורז: בתנאיש הוא מתורגל.
פרץ סגל: היום התוצאה היא שהמשטרה לא יכולה לרשום דוחות ולא מקבלים פיצויים, כי רואים את אותם נהגים כאילו הם חסרי רשיונות בר תוקף.
פרץ סגל: אנחנו רוצים להסדיר את המצב הקיים כמו שהוא.
פרץ סגל: ההצעה שלנו היא להסדיר את זה רטרואקטיבית, כי זה מצב שקיים מאז הסכם עזה ויריחו, כלומר נוסעים בפועל בישראל עם רשיונות ורכבים פלסטיניים.
אברהם פורז: אם יש תאונת דרכים שמעורבת בה מכונית פלסטינית, צריך לתבוע אותם שם?
פרץ סגל: תלוי.
פרץ סגל: הנהג הישראלי תובע פה, והנהג הפלסטיני תובע שם.
אברהם פורז: מה קורה להולך רגל ישראלי?
פרץ סגל: הולך רגל ישראלי צריך לתבוע את הנהג הפלסטיני שם באמצעות קרנית.
אברהם פורז: וקרנית משלמת?
אברהם פורז: נניח שנפגעתי בתאונת דרכים על ידי משאית פלסטינית מהשטחים, ואני מגלה שחברת הביטוח היא בשכם, מה אני אמור לעשות?
נאוה מקובסקי: אתה לא צריך לתבוע אותם בשכם, אתה יכול לתבוע אותם פה.
אברהם פורז: תבענו אותם בבית משפט בתל-אביב וניתן פסק דין נגדם, מה אז?
נאוה מקובסקי: סעיף 12ד(1) לחוק הפלת"ד נותן לזה פתרון.
נאוה מקובסקי: אם חברה פלסטינית לא התגוננה, או התגוננה וחדלה להתגונן, קרנית נכנסת לתמונה בפרוצדורה מסויימת שהסעיף קבע אותו, משלמת, והמדינה מחזירה ומתקזזת עם הרשות.
אברהם פורז: גם נזקי רכוש?
נאוה מקובסקי: לא, אני מדברת רק על הגוף.
צבי יוזנט: אנחנו לא יודעים איך הם נותנים היום רשיונות.
צבי יוזנט: מי יבדוק במשרד הרישוי שזה עומד לפי סעיף 38?
יצחק גורביץ: אתה צריך לחשוב מה יקרה אם תתן למאות נהגים פלסטינים עם רכבים לא תקינים להסתובב פה.
יצחק גורביץ: הביטוח הוא משני.
אברהם פורז: ככל שהמתיחות הבטחונית תגבר, הסיכוי להמצאותם פה הולך וקטן.
אברהם פורז: אנחנו חייבים להתייחס לזה במישור הסביר.
אברהם פורז: אתה נותן גם לאנשים ממקומות אחרים לנהוג.
אברהם פורז: אני מציע שהרשיון יהיה מוכר פה כמו כל רשיון שניתן על ידי מדינה זרה, ובתנאי שיהיה לו תרגום לאנגלית או לעברית.
יצחק גורביץ: לנו יש סמכות לאפשר לנהג פלסטיני לנהוג ברכב ישראלי, ברכב צהוב ואף אחד לא יעצור אותו.
יצחק גורביץ: ברגע שנתנו לו את הרשיון והוא עולה על רכב ישראלי, אף אחד לא יעצור אותו.
אברהם פורז: מי שקיבל רשיון בתחומי הרשות הפלסטינית, כאילו קיבל אותו במדינה זרה שאנחנו מכירים ברשיון הנהיגה שלה.
אברהם פורז: מטעמים אדמיניסטרטיביים אנחנו מבקשים שיהיה לו תרגום או לעברית או לאנגלית.
אברהם פורז: לגבי היתרים שלא ניתנו שם ומקורם במקומות אחרים, זה צריך להיות בשיקול דעת של שר התחבורה.
אברהם פורז: לפי איך שהדברים נראים כרגע, מספר הפלסטינים שינהגו בכבישי ישראל לא יהיה מספר כל כך גבוה.
מקסים רקוב: נכון לעכשיו, לפי הנוסח הקיים של התקנות ולפי הנוסח המוצע, תושב השטחים יכול לבוא למשרד הרישוי הישראלי ,לעבור את מבחני הנהיגה ולקבל רשיון ישראלי.
מקסים רקוב: בנוסף לכך הוא יכול לקחת את הרשיון שהוא קיבל ברשות הפלסטינית, לבוא למשרד הרישוי ולהמיר אותו ברשיון ישראלי.
מקסים רקוב: אם הוא לוקח את הרשיון הישראלי הזה, נוהג ברכב צהוב, אף אחד לא יבדוק את תעודת הזהות שלו.
אברהם פורז: לכל תושבי מזרח ירושלים יש לוחיות צהובות.
מקסים רקוב: תושבי מזרח ירושלים הם תושבי ישראל.
אברהם פורז: אבל הם פלסטינים עויינים, לא?
מקסים רקוב: הם תושבי ישראל.
אברהם פורז: אבל אתה מדבר על החלק הבטחוני מטעם משרד ראש הממשלה.
מקסים רקוב: אני מדבר מטעם מטה המלחמה בטרור.
אברהם פורז: אם אתם מוכנים שכל תושבי מזרח ירושלים יסעו עם לוחיות צהובות.
מקסים רקוב: אנחנו לא יכולים לעשות שום דבר בעניין הזה.
אברהם פורז: ועוד איך אתם יכולים.
אברהם פורז: יכולתם בקלות לגבי מזרח ירושלים לעשות הסדר אחר.
מקסים רקוב: אנחנו לא יכולים.
מקסים רקוב: אנחנו יכולים לעשות את זה רק לגבי השטחים.
אברהם פורז: מה הבעיה לגנוב מכונית עם לוחיות צהובות?
מקסים רקוב: מכיוון שעכשיו אנחנו מכירים ברשיון שלהם, שניתן בתחומי הרש"פ כרשיון תקף בישראל, אין שום סיבה שבעולם שהם ימירו את הרשיון שלהם ברשיון ישראלי, או יגשו למבחני נהיגה ויקבלו את הרשיון הישראלי.
אברהם פורז: אתם מסכימים?
צבי יוזנט: זו בעיה פוליטית.
אברהם פורז: יש לך בעיה לראות בהם תיירים?
חווה ראובני: אבל תיירים יכולים להמיר רשיון.
אברהם פורז: בואו נשנה את התקנה כך שהם יוכלו לנהוג ברשיונות שלהם עם תרגום לעברית או לאנגלית.
אברהם פורז: אם משווים את מבחן השליטה לבעיה הבטחונית, אז הבעיה הבטחונית היא בעלת משקל הרבה יותר משמעותי.
אברהם פורז: אני מדבר על המחסום.
אברהם פורז: אם משווים את השליטה ברכב אל מול הזיהוי של האיש כמפגע פוטנציאלי, עדיף שלא יסתובב עם רשיון ישראלי.
אברהם פורז: הטענה על פניה נראית נכונה, תנסחו אותה בהתאם.
מקסים רקוב: אנחנו מבקשים לא לבטל את ההוראה שהוא יצטרך את האישור של המפקד הצבאי גם לצורך נהיגה ברכב פלסטיני בתחומי הקו הירוק.
פרץ סגל: זה לא קיים היום.
פרץ סגל: צריך למחוק את המילים "על אף האמור בתקנת משנה (א)" בסעיף קטן (ב), כדי שלא יתפרש שוב פעם שזה פוגע בתוקף הרשיון.
אברהם פורז: כל היתר זה בסדר.
אברהם פורז: אני מוכן לאשר בכפוף להערות, רק תנסחו את זה עם היועצת המשפטית.
אברהם פורז: היועצת המשפטית של הוועדה תעבור על הנוסח שלכם, תבדוק את זה מול הפרוטוקול של הוועדה, והיה וזה תואם את מה שהחלטנו, תפרסמו.
פרץ סגל: אנחנו עושים את התקנות הללו רטרואקטיבית מזמן חתימת ההסכמים.
אתי בנדלר: מה זה אומר?
פרץ סגל: היום בפועל טוענים שאין רשיון.
אברהם פורז: יכול להיות שהם יטענו שההחלטה של הרטרואקטיביות של התקנות היא בלתי חוקתית.
פרץ סגל: על זה יתקפו אותנו בבג"ץ.
אברהם פורז: מאחר ואני לא רוצה לתת כלי לטיעונים פורמליסטיים, שמטרתם להתחמק מאחריות, אנחנו נקבל את המלצתכם ונאשר את התקנות למפרע.
אתי בנדלר: מאיזה מועד?
אברהם פורז: תגידו לנו מתי נחתמו ההסכמים.
אברהם פורז: תעבירו לנו, בתיאום עם משרד המשפטים, את המועד שההסכמים האלה נחתמו.
אברהם פורז: אולי הם לא נכנסו לתוקף בו ביום.
אברהם פורז: תעבירו לנו מהמועד שהם היו אמורים להכנס לתוקף.
מוזמנים: צבי יוזנט סמנכ"ל בכיר תנועה, משרד התחבורה חוה ראובני לשכה משפטית, משרד התחבורה יפעת רווה, עו"ד משרד המשפטים אמיר שביט אגף תקציבים, משרד האוצר פקד רוני לוינגר קצין מדור תביעות את"ן, המשרד לבטחון פנים רפ"ק אירית מור מדור תאונות דרכים, המשרד לביטחון פנים סנ"צ שולמית שמעון ראש חוליית תעבורה מחלקת תנועה, המשרד לבטחון פנים מוטי פלדמן מזכיר מועצת המובילים אבי גולן יו"ר ארגון מורי הנהיגה דני מדר יו"ר ארגון מורי הנהיגה, מחוז נתניה תקוה נוימן איגוד הצרכנים
קצרנית: נושא: צו התעבורה (עבירות קנס), התש"ס-2000 – שיעורי קנסות (סעיף 3 והתוספת לצו).
קצרנית: צו התעבורה (עבירות קנס), התש"ס-2000 – שיעורי קנסות (סעיף 3 והתוספת לצו).
אברהם פורז: צו התעבורה (עבירות קנס), התש"ס-2000.
אברהם פורז: המצאת תעודות לרישום שינויים זה 100 במקום 105, והמצאת תעודה מבוטלת זה גם 100 במקום 105.
אברהם פורז: מה זה מילוי תנאי תעודות?
יפעת רווה: "מי שניתנה לו תעודה חייב למלא אחרי התנאים או ההגבלות הכתובים בה, ולא ישתמש בה אלא בהתאם לתנאים או ההגבלות כאמור".
שולמית שמעון: בדרך כלל מדובר על משקפיים, על נהיגת רכב אוטומטי ועל הגבלות נוספות שמגדיר משרד התחבורה ברשיון הנהיגה של הנהג או ברשיון הרכב של הנהג.
צבי יוזנט: אם ברשיון כתוב שאתה חייב בגיר אוטומטי ואתה נוסע בניגוד להגבלה הזאת אז זה קנס של 500 שקל.
אברהם פורז: חובת נשיאת תעודות.
צבי יוזנט: היה קודם 105, עכשיו זה 100.
אברהם פורז: נוהג חדש ללא תווית זה נהג שלא שם את הצהוב הזה?
אברהם פורז: נוהג, שאינו נוהג חדש, עם תווית, בסדר.
אברהם פורז: החזרת תעודה שנמצאה, בסדר.
אברהם פורז: הודעה על שינוי פרטים, בסדר.
אברהם פורז: מה זה שימוש ברכב לפי התעודה?
יפעת רווה: "לא ישתמש אדם ברכב באופן השונה מן השימוש הנקוב ברשיון הרכב או בכל תעודה אחרת שניתנה.
יפעת רווה: ."
אברהם פורז: זה מספר נוסעים?
צבי יוזנט: למשל.
צבי יוזנט: זה תנאים והגבלות ברשיון.
אברהם פורז: מה זה מניעת קיפוח זכות שימוש בדרך?
יפעת רווה: "כל עובר דרך חייב להתנהג באופן שלא יקפח זכותו של אדם להשתמש שימוש מלא באותה דרך".
אברהם פורז: אני מבקש להעלות את זה ל-500.
אברהם פורז: זה הבריונות הזאת של מישהו שעוקף אותך בנתיב ונכנס לך פנימה.
אברהם פורז: זה סעיף שהמשטרה צריכה לאכוף אותו.
שולמית שמעון: אוכפת.
אברהם פורז: זה לא שהמשטרה בכלל לא אוכפת, אבל בדרך השלום, למשל, תמיד יש איזה אחד שנוסע עד הקצה ובסוף נדחף פנימה.
אברהם פורז: לא ראיתי שם פעם אחת שוטר.
לאה ורון: אני מזכירה לאדוני היושב-ראש שהוא ביקש מנציגי המשטרה בדיון הקודם להעביר לו נתונים על העבירה הזאת.
אברהם פורז: מה זה מניעת הפרעה לתנועה?
יפעת רווה: "כל עובר דרך חייב להתנהג באופן שלא.
אברהם פורז: 500 שקל.
אברהם פורז: מה זה נהיגה בתשומת לב?
שולמית שמעון: זה דבר שמצטבר בכמה עבירות, אתה לא רואה את זה כעבירה אחת.
אברהם פורז: אי ציות לתמרורים למעט תמרורים מגבילי מהירות ותמרורים המפורטים בנפרד להלן.
אברהם פורז: תני לי דוגמה לתמרורים כאלה?
שולמית שמעון: זה סעיף הסל לכל התמרורים שנקבעה להם הוראה חדשה.
שולמית שמעון: ברגע שתמרור חדש נכנס הוא לא נכלל בצו.
אברהם פורז: נוריד את זה ל-250 שקל.
אברהם פורז: אי ציות נוהג רכב לרמזור למעט אי ציות לכיוון הנסיעה ברמזור.
אברהם פורז: מה זה אי ציות לכיוון הנסיעה ברמזור?
שולמית שמעון: הרמזור הוא לפנייה שמאלה ואתה נסעת ישר.
יפעת רווה: "עובר דרך חייב לקיים את ההוראות הניתנות בתמרור, אולם תהיה הגנה טובה לנאשם להוכיח שהתמרור הוצב, סומן או נקבע שלא כדין.
יפעת רווה: אותות הניתנים על ידי רמזור, למעט אור צהוב מהבהב, יהיו עדיפים על כל תמרור הקובע מתן זכות קדימה.
אברהם פורז: אי ציות נוהג רכב לרמזור ואי ציות לכיוון הנסיעה זה אותו דבר.
אברהם פורז: התחלת נסיעה באור צהוב צריכה להיות עבירה פחות חמורה.
אברהם פורז: אני מציע שאי ציות לרמזור כולל אי ציות לכיוון הנסיעה יהיה 1000 שקל, ואילו התחלת נסיעה באור צהוב יחד עם אור אדום תהיה 500 שקל.
חוה ראובני: כיום הניסוח אומר שאי ציות נוהג רכב לרמזור זה 1000 שקל, למעט אי ציות לכיוון הנסיעה ברמזור והתחלת נסיעה באור צהוב יחד עם אור אדום, שהם נמצאים ב-500.
חוה ראובני: זה מה שיש.
אברהם פורז: זה צריך להיות למעט אי ציות לכיוון הנסיעה ברמזור והתחלת נסיעה באור צהוב יחד עם אור אדום.
שולמית שמעון: סעיפים 13,14 ו-15 נמצאים בחבילה אחת.
שולמית שמעון: בסעיף 13 אנחנו מדברים על כל התמרורים, ולכן זה חייב להיות אחיד.
אברהם פורז: טוב, נשאיר את זה 500.
אתי בנדלר: בסעיף 13 צריך להוסיף את המילים "נוהג רכב".
אברהם פורז: 100 שקל לאי ציות הולך רגל לרמזור זה בסדר.
אברהם פורז: אי ציות לתמרור ב-7.
אברהם פורז: מה זה תמרור ב-7?
חוה ראובני: תן זכות קדימה.
אברהם פורז: 250 שקל זה בסדר.
אברהם פורז: מה זה תמרור ד-14?
חוה ראובני: אי תנועה על פני הדרך.
אברהם פורז: 250 זה בסדר.
אברהם פורז: אי ציות לתמרור ב-68, בסדר.
אברהם פורז: מה זה תמרורים ב-37 וב-38?
שולמית שמעון: ב-37 זה תמרור עצור אבל לעניין אי העצירה בלבד.
שולמית שמעון: תמרור עצור מכיל 2 חובות: עצור, ותן זכות קדימה.
שולמית שמעון: החובה של העצור היא החובה שמוגדרת כאן.
אברהם פורז: מטרתה של העצירה הזאת היא לתת זכות קדימה.
אברהם פורז: גם כשהעצירה איננה מוחלטת הוא לא עובר שום עבירה.
אברהם פורז: יש לפעמים שמנסים לתפוס מישהו על כך שהוא מזדחל במהירות של 2 קמ"ש ולא עצר עצירה מוחלטת.
שולמית שמעון: יש גם עבירות נוספות שנכנסות לעניין הטכני, אבל ברוב המקרים ההתייחסות היא.
שולמית שמעון: .
אברהם פורז: קל מאוד לתפוס.
אברהם פורז: המון אנשים על יד פס לבן כזה מאיטים כמעט עד עצירה, וממשיכים ברגע שהם רואים שאין כלום.
אברהם פורז: הם לא סיכנו את התנועה בשום דבר, אבל טכנית זה יופי של עבירה.
אמיר שביט: לפי מה שאתה אומר היה צריך לשים שם את התמרור "תן זכות קדימה" ולא תמרור "עצור".
אברהם פורז: יש אמת באמצע.
אברהם פורז: זה עצור, אבל לאו דווקא עצור טוטאלי עד עצירה שזה לא זז מילימטר.
אברהם פורז: אם המשטרה לא היתה אוכפת את זה בצורה דרקונית אז לא הייתי כועס, אבל ראיתי.
אמיר שביט: זה נכון כמעט לכל עבירה פה, רק שזה מתממש היום בעבירה הזאת.
חוה ראובני: אני חושבת שיש כאן גם עניין של חינוך נהגים, שידעו שתמרור "עצור" הוא שווה ערך לרמזור.
אברהם פורז: אנשים לא עומדים בזה.
אברהם פורז: הנהיגה במידה רבה היא אוטומטית, אנשים לא כל הזמן חושבים.
אברהם פורז: מישהו שמתקרב לתמרור כזה ומאט, רואה שהדרך פנויה וממשיך הלאה, זאת לא עבירה.
אברהם פורז: אם אחד עובר את זה במהירות, בלי לשים לב, זה משהו אחד, אבל אחד שעוצר, מסתכל ותופסים אותו זה לא בסדר.
אברהם פורז: השאלה היא איך מבחינים.
אברהם פורז: לא איכפת לי לעשות את זה עבירה, אבל לעשות עבירה קלה.
חוה ראובני: אי אפשר להבחין בהגדרה בין זה שיורד ל-5 קמ"ש לבין זה שנוסע כאילו כלום לא קרה, כי שניהם לא עצרו מבחינת ההגדרה של העבירה.
חוה ראובני: לזה שנוסע 5 קמ"ש נעשה עבירה קלה בגלל ששוטרים לפעמים קצת מגזימים?
אברהם פורז: לא לפעמים, ברוב המקרים.
שולמית שמעון: תמרורי העצור שפזורים היום במדינת ישראל הם ברוב המקרים באותם מקומות שיש בעיה בשדה ראייה, במקומות שבאמת הנהג צריך לעצור כדי לראות מה קורה.
אברהם פורז: האם אנחנו יכולים להגיד שעצור ואי מתן זכות קדימה זאת עבירה אחת, ועצור עם מתן זכות קדימה זאת עבירה אחרת?
שולמית שמעון: האי מתן זכות קדימה לא קיים בצו, זה הזמנה לדין.
אברהם פורז: אפשר לכתוב אי ציות בנסיבות מחמירות ולעשות 250 ו-500?
שולמית שמעון: קשה מאוד להגדיר.
שולמית שמעון: החובה היום היא לעצור לפני הקו, רק לא כתוב כמה מטרים לפני הקו.
אברהם פורז: טוב, נעשה את זה 250 שקל.
אתי בנדלר: זה לא מתיישב עם מה שאישרת במספר סידורי 13, כי כל יתר התמרורים שחלקם יכולים להיות דברים מאוד שוליים הם 500.
אברהם פורז: אנחנו נוריד במספר סידורי 13 ל-250, ואתם תשלפו לי מתוך זה תמרורים שאתם חושבים שצריכים להיות 500.
אברהם פורז: אי ציות לתמרור או סימון האוסר עצירה זה בסדר.
אברהם פורז: באזור קנס מוגדל – אי ציות לתמרור האוסר עצירה או חניה, בסדר.
אברהם פורז: ליקוי לא חמור צריך להיות 250 שקל.
אברהם פורז: זה יכול להיות שפנסי החזית לא בדיוק מכוונים, לא?
יפעת רווה: "א.
יפעת רווה: לא ינהג אדם כשהרכב נמצא במצב העלול לסכן עוברי דרך.
יפעת רווה: ב.
יפעת רווה: לא ינהג אדם רכב אלא אם מבנהו של הרכב, ציודו, אביזריו הם בהתאם להוראות הפקודה או תקנות אלה, לרבות תנאים בהיתר הרשיון.
יפעת רווה: ג.
יפעת רווה: לא ינהג אדם רכב כאשר הרכב או הדרך הם במצב שאין לו שליטה בדרך".
שולמית שמעון: למשל וילונות.
אברהם פורז: אני מצידי מוכן שתהיה תקנה שאוסרת – והלוואי שתאכפו אותה – את האביזר שתולים על המראה.
אברהם פורז: יש תקנה כזאת?
אברהם פורז: תוסיפו תקנה שאומרת שאין לשים שום דבר שמפריע את שדה הראייה.
אברהם פורז: לא איכפת לי שהקנס יהיה 100 שקל.
שולמית שמעון: "לא ינהג אדם רכב כאשר הרכב או הדרך הם במצב השולל ממנו את השליטה ברכב".
שולמית שמעון: "לרבות כל דבר שיש בו כדי להגביל את הראות מן השמשה הקדמית או האחורית של הרכב".
אברהם פורז: מאחר שאת התקנה הזאת אתם לא אוכפים, אני מבקש שתהיה תקנה אחרת שאומרת שאין לשים שום מתקן.
צבי יוזנט: כל מורי הנהיגה שמים מראה פנורמית, שהיא הרבה יותר גדולה מהמקורית.
אברהם פורז: על זה אני לא מבקש.
אברהם פורז: אני מבקש שתהיה תקנה מפורשת שאומרת שאסור לתלות שום דבר על המראה.
אברהם פורז: גם ליקוי זניח אתם רוצים 500 שקל?
שולמית שמעון: סטיקרים על השימשה האחורית שמגבילים ראייה.
אברהם פורז: זה לא 500 שקל.
אברהם פורז: אני מציע להוריד ב-23 ל-250.
אברהם פורז: אבזור רכב בהתאם לדין ולרשיון, בסדר.
אברהם פורז: חובת החזקה בהגה כידון.
אברהם פורז: זה על אופניים או על מכונית?
יפעת רווה: הכוונה היא בעיקר כשמדברים בלי דיבורית.
אתי בנדלר: "נוהג רכב חייב להחזיק בידיו את ההגה או הכידון כל עוד הרכב בתנועה, אולם רשאי הוא להסיר יד אחת מן ההגה או הכידון אם עליו לעשות בה דבר מה להבטחת פעולתו התקינה של הרכב, או לקיום כללי התנועה".
אתי בנדלר: להפעיל וינקר מותר לך, ואילו להפעיל את הרדיו אסור לך.
שולמית שמעון: לפחות את הקטע הזה אני יכולה להגיד שמשטרת ישראל לא אוכפת.
אברהם פורז: אנחנו נוריד את זה ל-100 שקל.
אתי בנדלר: 28(ב) "האמור בתקנת משנה (א) יחול גם על הנוהג ברכב שבו הותקן או מצוי מכשיר טלפון קבוע או נייד, והנוהג ברכב רשאי להשתמש בטלפון רק באמצעות מיקרופון המותקן ברכב".
אברהם פורז: 500 שקל זה בסדר גמור.
אתי בנדלר: תקנת משנה (א) לא מאפשרת גם לחייג בדיבורית.
אברהם פורז: החזקת מושכות?
שולמית שמעון: אם זה לא יהיה פה אז נצטרך להזמין אותו לדין.
אברהם פורז: אי הרכבת מכשיר אופטי, זה אם אתה נוסע בלי משקפיים?
שולמית שמעון: כן.
אברהם פורז: אי החזקת מכשיר אופטי נוסף.
אברהם פורז: יש כאלה שצריכים להחזיק בזוג משקפיים נוסף?
מוטי פלדמן: רכב ציבורי.
אברהם פורז: 100 שקל זה בסדר.
אברהם פורז: מה זה שימוש בכביש בלבד?
שולמית שמעון: זה נסיעה בשוליים.
אברהם פורז: בואו נעשה את זה 750 שקל.
אתי בנדלר: 33(א) "במקום שיש כביש לא יסע נוהג רכב אלא בכביש, אלא אם יש הוראה אחרת בחלק זה".
אברהם פורז: מה קורה במקום שהשוליים מזופתים?
מוטי פלדמן: יש הגדרה לשולי דרך.
יפעת רווה: "עובר דרך ישתמש בדרך או בקטע ממנה בהתאם לשימוש הרגיל והמתוכנן של הדרך, לרבות השימוש והציות למתקני הדרך שהוצבו או סומנו, גם אם מתקנים אלה ניזוקו או נפרצו ואינם מונעים אותה שעה את המעבר והשימוש בדרך".
חוה ראובני: הגדרת כביש בתקנה 1: "חלק הדרך המיועד לתנועת כלי רכב שנסלל או שופר לשם כך או שתנועת כלי רכב נוהגת לעבור בו, למעט שולי הדרך".
אברהם פורז: רוכבי אופנוע כדי לחוס על חייהם נוסעים בשוליים.
אברהם פורז: זה בסדר גמור בעיני.
שולמית שמעון: יש בעיה בסיסית מבחינה בטיחותית.
שולמית שמעון: לא כל שול הוא שול כמו שאנחנו מכירים בכביש ירושלים תל-אביב, שהוא סלול, מסודר, אין לו בעיות ואין לו מהמורות.
שולמית שמעון: לפעמים רוכב אופנוע נתקל בגבעונת קטנה, בבור קטן שנוצר והוא עלול להפגע.
אברהם פורז: זו בעיה שלו.
אברהם פורז: אל תהפכו את זה לעבירה פלילית.
אברהם פורז: סכנה יותר גדולה לרוכב אופנוע היא כשהוא נמצא בנתיבים של המכוניות.
אברהם פורז: מבחינת הבטיחות של נהג האופנוע עדיף שיסע בשוליים.
אברהם פורז: הוא כמובן צריך לפתוח עיניים אם אין בור.
שולמית שמעון: משרד התחבורה צריך לבחון את זה יחד עם כל הגורמים שמעורבים בנושא של בטיחות.
אברהם פורז: תחזרו אלינו.
אברהם פורז: אני לא רוצה שזאת תהיה עבירה.
חוה ראובני: בשביל זה צריך לתקן את התקנה, אבל זה לא פה.
צבי יוזנט: אתה מדבר על תקנה חדשה.
אברהם פורז: אני מציע שתעשו בדיקה מערכתית לגבי השאלה איפה אתם רוצים שרוכבי אופנוע יסעו.
אברהם פורז: אני חושב שבטוח יותר שהוא ייסע בשוליים מאשר לחסוך את אחד הנתיבים.
אתי בנדלר: השאלה היא אם אתה לא רוצה בינתיים לגבי רוכבי אופניים ואופנוע לקבוע עבירת קנס בסכום נמוך יותר.
אברהם פורז: אני לא רוצה לקבוע להם כלום.
אתי בנדלר: היום הם כלולים ב-500.
אברהם פורז: עדיף לעודד אותם לנסוע בשוליים.
אברהם פורז: זה יהיה 750 למעט רכב דו-גלגלי שזה יהיה 100 שקל.
אברהם פורז: אני מבקש מכם בעתיד שתבטלו את התקנה לגבי הרכב הדו-גלגלי.
אברהם פורז: שימוש בנתיב מיועד, בסדר.
אברהם פורז: שימוש בצד ימין.
אתי בנדלר: זאת מכת מדינה.
אברהם פורז: זה אחד שנוסע בצד שמאל forever.
אברהם פורז: אני מציע להעלות את זה ל-500.
יפעת רווה: אנחנו השתדלנו את העבירות שיש בהן יותר שיקול דעת לעשות הזמנה לדין, אבל היו כאלה שכן נשארו כמו הדבר הזה.
יפעת רווה: זה דבר שנתון להרבה מאוד ויכוחים.
יפעת רווה: ככל שהקנס יותר גבוה זה הופך את זה ליותר בעייתי.
יפעת רווה: הגבול הוא הרבה יותר אפור כאן מאשר בעבירות אחרות.
יפעת רווה: אני מציעה להשאיר את זה 250.
אתי בנדלר: זאת אחת הרעות החולות.
יפעת רווה: גם 250 זה כסף.
אברהם פורז: בארצות הברית התקנה הזאת לא חלה.
מוטי פלדמן: לא תראה רכב איטי נוסע בנתיב השמאלי.
אברהם פורז: אני מציע להפריד את התקנה לשתיים, כך שחלק אחד יהיה שיש בו משום הפרעה לתנועה, ואחד יהיה רגיל.
שולמית שמעון: אי אפשר, כי לפעמים יושב לך מישהו בנתיב השמאלי לאורך 3 קילומטר, לא מפריע לאף אחד.
אברהם פורז: אם הוא באמצע המדבר ואין אף אחד במרחק 50 קילומטר זה בסדר.
אברהם פורז: אני בכל זאת חושב שצריך למצוא משהו יותר ישים מבחינה משפטית.
יפעת רווה: ככל שנעלה פה את הקנס זה יהיה הרבה יותר בעייתי כי אנשים יבקשו להשפט.
אתי בנדלר: שילכו להישפט.
אתי בנדלר: זה, לדעתי, בגדר מכת מדינה.
אברהם פורז: האם אפשר לתקן את התקנה באופן שייאמר שאי שימוש בנתיב הימני כשאין הצדקה.
צבי יוזנט: הייתי משאיר את זה 250 כי הפרשנות פה מאוד רחבה.
יפעת רווה: תקנה 35: "נוהג רכב ישתמש ככל האפשר בצידו הימני הקיצוני של הכביש אף בכביש חד-סטרי או בצידו הימני הקיצוני של הנתיב המיועד לאותו סוג רכב, הכל בכפוף להוראות חלק זה".
צבי יוזנט: ככל האפשר זאת פרשנות של שוטר, זה לא חד-משמעי.
אתי בנדלר: בתקנה 47(ג) כתוב "בלי לפגוע בהוראות תקנת משנה (א) בתקנה 35, בכביש חד-סטרי שיש בו שני נתיבים או יותר באותו כיוון נסיעה, אשר מחמת צפיפות התנועה נעים בו כלי רכב בטורים בכל נתיב, לא יראו כעקיפה את תנועתם של כלי רכב הנעים בנתיב אחד הנוסעים במהירות העולה על המהירות שבה נוסעים כלי הרכב שבנתיב האחר.
אברהם פורז: אנחנו נמשיך בפעם אחרת.
חברי הוועדה: יצחק גאגולה אילן גילאון ויצמן שירי מוזמנים: אריה בן-אריה מ"מ ראש מנהל תעופה אזרחית, משרד התחבורה שלמה אליישר מנהל אגף תכ"ל, משרד התחבורה צביה בלאו, עו"ד לשכה משפטית, משרד התחבורה אבי קוסטליץ,עו"ד מנכ"ל רשות שדות התעופה צביקה שלום יו"ר רשות שדות התעופה יואב אורן עוזר לאחראי מסופי גבול, רשות שדות התעופה ד"ר גדי רובין יועץ משפטי, רשות שדות התעופה חגי זמיר רא"ג תקבולים, רשות שדות התעופה יורם שפירא ראש אגף מסחר ונכסים, רשות שדות התעופה ישראל בן-חיים מנהל נתב"ג אמיר שביט אגף תקציבים, משרד האוצר שלמה שש מנהל מינהל הדלק, המשרד לתשתיות לאומיות שאול חזן מנכ"ל שרותי תעופה בע"מ יגאל גילמן מנהל מינהל, שירותי תעופה בע"מ ישראל יניב מנכ"ל חברת דו-אנרגיה זאב סער מנכ"ל שביט ובניו תעשיות משה ארז מנכ"ל חברת סונול ישראל בע"מ נתן להב סמנכ"ל סחר, חברת סונול ישראל בע"מ אסף רזיאל, עו"ד פנל חבות התעופה הזרות דן יערי, עו"ד יועץ משפטי, חברת ארקיע שלמה חנאל משנה למנכ"ל חברת ארקיע יוסי רביב מנכ"ל חברת בת, חברת ארקיע אורי מילר סמנכ"ל כספים, חברת ארקיע יעקב עובדיה מזכיר חברת אל על גבי אסרף יו"ר מרחב לוד-רמלה בהסתדרות ויקטור ביטון ועד עובדי שירותי תעופה יוסי בן ישי ועד עובדי שירותי תעופה רפי קטאשווילי ועד עובדי שירותי תעופה
קצרנית: מכרז למפעיל שני של שירותי התדלוק בנתב"ג.
קצרנית: תקנות רשות שדות התעופה (אגרות) (תיקון), התשס"א-‏2001.
קצרנית: התשלומים והאגרות שגובה רשות שדות התעופה.
אברהם פורז: הנושא על סדר יומנו: המכרז למפעיל השני של שירותי התדלוק בנמל התעופה.
אברהם פורז: אדוני מנכ"ל הרשות, מה קורה?
אבי קוסטליץ: אני לא זוכר את התאריך המדוייק, אבל נדמה לי שישבתי פה לפני שנה וחצי והתחייבתי שיצא מכרז, ואכן יצא ביולי שנה שעברה המכרז.
אבי קוסטליץ: היו בו את כל ההגדרות ואת כל הפרמטרים לתחרות.
אבי קוסטליץ: כפי שידוע לחלק מהאנשים או לכולם, פסלנו שתי הצעות בוועדת המכרזים.
אבי קוסטליץ: שתי ההצעות עתרו לבית המשפט.
אבי קוסטליץ: כרגע זה נמצא בצו מניעה, ולכן אנחנו לא יכולים להחליט.
אברהם פורז: לגבי המשך הליכי המכרז?
אבי קוסטליץ: כן.
אברהם פורז: אז למה היתה שביתה?
אבי קוסטליץ: זה צריך לשאול את חברת שירותי תעופה.
אבי קוסטליץ: בתנאי המכרז קבענו שלא יוכרז על הזוכה לפני תאריך מסויים, שהוא לפי מיטב זכרוני 1 במרץ.
אברהם פורז: מה, שוועדת המכרזים תשמור את זה בבטן?
אבי קוסטליץ: זה נותן חצי שנה להערכות, כלומר שכניסת המפעיל תהיה בספטמבר.
אבי קוסטליץ: זה היה הסיכום על דעת מנכ"ל משרד התחבורה, על דעתנו ועל דעת חברת שירותי תעופה.
אבי קוסטליץ: כרגע זה עומד בצו מניעה.
אבי קוסטליץ: אנחנו לא יכולים לעשות שום דבר.
אברהם פורז: מה קורה בהליך המשפטי?
אברהם פורז: מתי בית המשפט יחליט?
אבי קוסטליץ: אני לא יודע.
אברהם פורז: האם היתה לכם הנחיה ממשרד התחבורה איך לפעול בעניין הזה?
אברהם פורז: קראתי באיזה שהוא מקום שמנכ"ל משרד התחבורה התערב.
אבי קוסטליץ: לא.
אבי קוסטליץ: אצלינו זה עבר את האישורים המקובלים – הנהלה, מועצה.
אבי קוסטליץ: הוא לא יכול לתת הנחיות, הוא יכול לבקש כמה דברים.
אברהם פורז: ביקש?
אבי קוסטליץ: לא ממני.
משה ארז: אני מקווה שהרשות לא פתחה את המעטפות כי יש עדיין צו מניעה.
משה ארז: אחת מהחברות לפחות –חברת סונול – זכתה בתביעה.
אברהם פורז: היא זכתה בתביעה?
משה ארז: השופט קיבל את תביעתה של סונול.
זאב סער: אני מייצג את החברה השנייה שעניינה עדיין נדון בבית המשפט.
אברהם פורז: האם לאור העובדה שכבר נתנו לחברה אחת אפשרות להשתתף המכרז פתוח מחדש?
אבי קוסטליץ: לא, צו המניעה בתוקף.
גדי רובין: קודם פתחנו את המעטפות הכלליות.
אברהם פורז: מה זה המעטפות הכלליות?
גדי רובין: המעטפות הכלליות אומרות מי הקבוצה, נותנות תצהיר על בעלי מניות ונותנות תצהיר על עמידה בתנאי סף.
אברהם פורז: למה חברת סונול נפסלה על הסף?
גדי רובין: חברת סונול נפסלה וגם הקבוצה של חברת גרניט הכרמל נפסלה.
אברהם פורז: הקבוצות עברו את השלב הבסיסי?
גדי רובין: הן לא עברו את השלב הבסיסי.
גדי רובין: פתחנו את המעטפות.
גדי רובין: הערבות הבנקאית שלהן היתה תקינה.
גדי רובין: על פניו המסמכים שלהן היו כאלה שאי אפשר היה לפסול אותן על הסף.
גדי רובין: יש עדיין הליך שבו אנחנו צריכים לבקש מהן הבהרות.
אברהם פורז: למה גרניט הכרמל נפסלה?